b"\n_START_ARTICLE_\nCasa Nova d'en Marqu\xc3\xa8s\n_START_SECTION_\nDescripci\xc3\xb3\n_START_PARAGRAPH_\nEdifici a\xc3\xafllat, situat als afores del petit nucli ubr\xc3\xa0 de Massanes, al barri de Marqu\xc3\xa8s. La Masia es troba sota un bosc d'eucaliptus que hi ha al costat esquerre de la carretera que des del pol\xc3\xadgon industrial de Ti\xc3\xa0 Camps, porta al restaurant Can Gispert._NEWLINE_La masia, de planta baixa i pis, est\xc3\xa0 coberta per una teulada a doble vessant (mig enderrocada) desaiguada als laterals amb el r\xc3\xa0fec doble._NEWLINE_A la fa\xc3\xa7ana principal, a la planta baixa, hi ha la porta d'entrada amb llinda monol\xc3\xadtica i brancals de carreus de pedra. Al costat dret d'aquesta, una pora en arc de mig punt format per dovelles de pedra, i carreus de pedra als brancals. Aquesta porta est\xc3\xa0 tapada amb maons. Al costat esquerre de la porta central, una altra porta amb llinda monol\xc3\xadtica i brancals de carreus de pedra. Al pis, i sobre les obertures de la planta baixa, tres finestres amb llinda monol\xc3\xadtica, brancals de carreus de pedra i ampit de pedra._NEWLINE_Adossat al costat esquerre i a la part posterior, hi han construccions afegides posteriorment._NEWLINE_Els murs s\xc3\xb3n de ma\xc3\xa7oneria, i estan arrebossats deixant visibles els carreus de les obertures."